Etihad Airways

Etihad Airways er det nasjonale flyselskap i Abu Dhabi i De forente arabiske emirater, grunnlagt i 2003. Det har base i hovedstaden.

Etihad er den arabiske forkortelse av De forente arabiske emirater. Selskapet opererer med flyvninger til Midtøsten, Europa, Det indiske subkontinent, Nord-Amerika, Det fjerne østen, Afrika, Sentral Asia, og Oseania. Hovedbasen er på Abu Dhabi International Airport.

Selskapet er et av de raskest voksende flyselskaper i verden, Det fraktet i 2008 mer enn seks millioner passasjerer, sammenlignet med første fulle operative år, 2004, som var 340 000 passasjerer.

Historie 

Etihad Airways ble grunnlagt som De forente arabiske emiraters nasjonale flyselskap i 2003.
Flyvningene startet med en seremoniell flyvning til Al Ain den 5. november 2003 og første kommersielle flyvning startet 12. november 2003 med flyvning til Beirut. I de påfølgende måneder ble det opprettet en ny rute nesten hver måned.

I juni 2004 fløy selskapet sin første flyvning fra De forente arabiske emirater til Genève etterfulgt av Brussel og Toronto i oktober 2005.

I juni 2004 plasserte selskapet en ordre verd åtte milliarder US Dollar på nye fly, en ordre som omfattet fem Boeing 777-300ER og 24 Airbus, innbefattet ti A380-800.

I juli 2006 hadde selskapet vokst til å omfatte 30 destinasjoner i løpet av 30 måneder. Etihad håper på å kunne tilby flyvninger til over 70 destinasjoner innen 2010, noe som er det foreløpige mål.

I 2008 fraktet selskapet mer enn seks millioner passasjerer, sammenlignet med 4,6 millioner i 2007, og fløy til over 50 destinasjoner.

Driftsresultat 
Selskapet er tungt subsidiert av sine lands regjeringer og har ikke oppnådd noen fortjeneste  siden det ble grunnlagt. Det er imidlertid forventninger til balanse i regnskapet fra 2010. Selskapet har ikke hatt noen vekst lavere enn 40% i året. I første driftsår ble selskapets kapasitet doblet hver 6. måned.

I 2008 fraktet Etihad seks millioner passasjerer og 330 000 tonn frakt. I International Air Transport Associations (IATA) statistikk for 2007 ble Etihad plassert blant de 10 største i relasjon til vekstøkning siden det ble grunnlagt i 2003.

Flyfrakt 

Etihad Crystal Cargo er Etihads fraktdivisjon. Den opererer to A300-600F fraktfly og startet flyvninger i september 2004.

Etihad Crystal Cargo er forventet å doble sin omsetning fra 98,5 millioner dollar i 2005 til over 200 millioner dollar i 2006. Crystal transporterte 115 000 ton flyfrakt i 2005, om lag halvparten fra Abu Dhabi International Airport. Etihads nye fraktterminal på Abu Dhabi International Airport vil bli istand til å kunne håndtere mer enn 500 000 ton årlig. Nye fly, spesielt Airbus A330-200F og Boeing 777-F, vil bli tatt i bruk for å håndtere denne fraktøkning.

Destinasjoner 
Pr. august 2011 opererte Etihad Airways flyvninger til 69 destinasjoner. Innen desember 2011 vil selskapet få ytterligere en destinasjon da Düsseldorf internasjonale lufthavn legges til rutenettet. Etihad Crystal Cargo hadde ruter til 38 land i Afrika, Asia, Europa, Nord-Amerika og Oseania per 2009.

Flåten

Cabin 

Etihad har innført sine egne begreper for å skille klasseinndelingen ombord og deres passasjerer blir omtalt som Guests:

Diamond Zone det som vanligvis betegnes som Første klasse
Pearl Zone tilsvarer Business class
Coral Zone er Ethiads økonomiklasse

Utmerkelser 
Etihad Airways har mottatt over 30 utmerkelser siden det ble opprettet i 2003. Det har en fire-stjerners status hos Skytrax.

Ulykker og hendelser 
Med unntak av en hendelse i forbindelse med levering av et fly fra fabrikken i Toulouse har ikke Etihad Airways har ikke hatt noen alvorlig ulykke med skader på passasjerer.

Den 15. november 2007 kjørte en Airbus A340-600, en motortest før levering fra fabrikken i ved Toulouse, som endte med totalhavari. Årsaken var at besetningen ikke fulgte de vanlige testprosedyrene og kjørte motorene til det maksimale uten at hjulene var låst. Resultatet ble at flyet kjørte inn i en fabrikkvegg og ble totalskadet. Fem av besetningen ble skadet, men ingen med fatale følger.

Eksterne lenker 
 
 informasjonsside om flyselskapet Etihad Airways på norsk 
 Passenger reviews

Emiratarabiske flyselskaper
Flyselskaper etablert i 2003